Ημέρα Εθνικής Κυριαρχίας και Ημέρα του Παιδιού

Η **Ημέρα Εθνικής Κυριαρχίας και Ημέρα του Παιδιού** (Τουρκικά: Ulusal Egemenlik ve Çocuk Bayramı) είναι μια μέρα αργίας για την Τουρκία, η οποία έχει καθιερωθεί με σκοπό να τιμηθεί η ίδρυσης της Μεγάλης Εθνοσυνέλευσης της Τουρκίας, η οποία έλαβε χώρα στις 23 Απριλίου τους 1920. Η συγκεκριμένη αργία ισχύει επίσης και για τη Τουρκική Δημοκρατία της Βόρειας Κύπρου, η οποία αναγνωρίζεται μόνο από την Τουρκία. 

## Ιστορική αναδρομή
Η 23η Απριλίου είναι η ημέρα την οποία ιδρύθηκε η Μεγάλη Εθνοσυνέλευση της Τουρκίας το 1920. Το εθνικό συμβούλιο της χώρας καταδίκασε την κυβέρνηση υπό την κυριαρχία του Οθωμανού σουλτάνου Μωάμεθ ΣΤ΄ και ανακοίνωσε τη θέσπιση ενός προσωρινού συντάγματος.  Κατά τη διάρκεια του Τουρκικού Πολέμου της Ανεξαρτησίας, ο οποίος διεξήχθη ανάμεσα στο Τουρκικό Εθνικό Κίνημα και τους συμμάχους της Αντάντ, ανάμεσα στους οποίους και η Ελλάδα, καθώς και η Αρμενία, η Μεγάλη Εθνοσυνέλευση της Τουρκίας συνεδρίασε στην Άγκυρα και έθεσε τα θεμέλια μιας νέας, ανεξάρτητης, κοσμικής και σύγχρονης δημοκρατίας η οποία θα δημιουργούνταν μέσα από τις στάχτες της Οθωμανικής Αυτοκρατορίας. Μετά την ήττα των συμμαχικών δυνάμεων στις 9 Σεπτεμβρίου 1922 και την υπογραφή της Συνθήκης της Λωζάνης στις 24 Ιουλίου 1923, η τουρκική κυβέρνηση έβαλε μπροστά το έργο της εγκαθίδρυσης των θεσμών του νέου κράτους. 

Η 23η Απριλίου ανακηρύχθηκε «Ημέρα Εθνικής Κυριαρχίας» στις 2 Μαΐου 1921.  Από το 1927 μέχρι σήμερα, η εορτή γιορτάζεται επίσης και ως Ημέρα του Παιδιού.  Με τον τρόπο αυτόν, η Τουρκία έγινε η πρώτη χώρα που ανακήρυξε επίσημα την Ημέρα του Παιδιού εθνική εορτή.  Το 1981, η εορτή ονομάστηκε και επίσημα «Ημέρα Εθνικής Κυριαρχίας και Ημέρα του Παιδιού». 

## Έθιμα
Κάθε χρόνο, τα παιδιά στην Τουρκία γιορτάζουν την Ημέρα Εθνικής Κυριαρχίας και Ημέρα του Παιδιού ως εθνική εορτή. Όπως και άλλες εκδηλώσεις του Απριλίου, οι εορτασμοί της Ημέρας του Παιδιού συχνά πραγματοποιούνται σε εξωτερικούς χώρους.  Τα σχολεία συμμετέχουν σε εβδομαδιαίες τελετές οι οποίες περιλαμβάνουν παραστάσεις σε όλα τα γήπεδα και σε μεγάλα στάδια, τα οποία παρακολουθούνται από ολόκληρη τη χώρα.  Οι μαθητές διακοσμούν τις τάξεις τους με σημαίες, μπαλόνια και χειροποίητα στολίδια.   Επίσης, κάθε χρόνο επισκέπτονται τονΑνίτκαμπιρ, το μαυσωλείο του Μουσταφά Κεμάλ, παιδιά και πολιτικοί.  Στο πλαίσιο των δραστηριοτήτων αυτής της ημέρας, τα παιδιά στέλνουν τους εκπροσώπους τους για να αντικαταστήσουν τους κρατικούς αξιωματούχους και τους υψηλόβαθμους δημόσιους υπαλλήλους στα γραφεία τους. Ο πρόεδρος της χώρας, οι υπουργοί, οι επαρχιακοί κυβερνήτες και οι δήμαρχοι παραδίδουν όλοι τις θέσεις τους στους εκπροσώπους των παιδιών σε μια καθαρά εθιμοτυπική άσκηση.  Αυτή την ημέρα, τα παιδιά αντικαθιστούν επίσης τους βουλευτές στη Μεγάλη Εθνοσυνέλευση και πραγματοποιούν μια ειδική τελετουργική συνεδρίαση για να συζητήσουν θέματα που αφορούν τα παιδιά.  

Από τότε που η UNESCO ανακήρυξε το 1979 ως Διεθνές Έτος του Παιδιού, η Τουρκική Ραδιοφωνία και Τηλεόραση (TRT) διοργάνωσε το πρώτο Διεθνές Φεστιβάλ Παιδιού TRT στις 23 Απριλίου.  Πέντε χώρες συμμετείχαν σε εκείνη την πρώτη γιορτή. Με την πάροδο των ετών, ο αριθμός αυτός αυξήθηκε σταθερά, με αποτέλεσμα παιδιά από περίπου 50 χώρες να έρχονται στην Τουρκία κάθε χρόνο για την επίσημη τελετή και να συμμετέχουν στο φεστιβάλ. Κατά τη διάρκεια αυτής της περιόδου, τα παιδιά μένουν με τουρκικές οικογένειες, αλληλεπιδρούν με τα παιδιά εκεί και μαθαίνουν για τις χώρες και τους πολιτισμούς ο ένας του άλλου.   Οι ξένες παιδικές ομάδες συμμετέχουν επίσης στην τελετή της Μεγάλης Εθνοσυνέλευσης. 

## Εικόνες εορτασμών

Αρχείο:Ataturk-23-4-1929-celebrations.jpg|εναλλ.=Mustafa Kemal Atatürk (mid) in Ankara on the "Day of National Sovereignty", present-day the "National Sovereignty and Children's Day" (1929)|Ο Μουσταφά Κεμάλ Ατατούρκ (στη μέση) στην Άγκυρα την Ημέρα Εθνικής Κυριαρχίας (1929)
Αρχείο:Murat Boz Antalya2008.jpg|εναλλ.=Murat Boz performing on stage as part of the TRT International April 23 Children's Festival (2008)|Ο Μουράτ Μποζ εμφανίζεται στη σκηνή στο πλαίσιο του Διεθνούς Παιδικού Φεστιβάλ TRT της 23ης Απριλίου (2008)


## Παραπομπές

## Εξωτερικοί σύνδεσμοι

* 
Κατηγορία:Έθιμα Απριλίου
Κατηγορία:Δημόσιες αργίες στην Τουρκία